ระเบียบสำนักงานพัฒนาวิทยาศาสตร์และเทคโนโลยีแห่งชาติว่าด้วยข้อมูลข่าวสารของสำนักงานพัฒนาวิทยาศาสตร์และเทคโนโลยีแห่งชาติพ.ศ.๒๕๖๐[๑] โดยที่พระราชบัญญัติข้อมูลข่าวสารของราชการ พ.ศ. ๒๕๔๐ บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับเพื่อรักษาความปลอดภัยของเอกสารและความเป็นระเบียบเรียบร้อยในการให้ประชาชนเข้าตรวจดูผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานพัฒนาวิทยาศาสตร์และเทคโนโลยีแห่งชาติ ว่าด้วยข้อมูลข่าวสารของสำนักงานพัฒนาวิทยาศาสตร์และเทคโนโลยีแห่งชาติพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาระเบียบประกาศ และคำสั่งอื่นใดของสำนักงานพัฒนาวิทยาศาสตร์ และเทคโนโลยีแห่งชาติในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ข้อมูลข่าวสารของสำนักงาน หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานสำนักงาน หมายความว่าสำนักงานพัฒนาวิทยาศาสตร์และเทคโนโลยีแห่งชาติหน่วยงานเฉพาะทาง หมายความว่าศูนย์พันธุวิศวกรรมและเทคโนโลยีชีวภาพแห่งชาติ ศูนย์เทคโนโลยีโลหะและวัสดุแห่งชาติศูนย์เทคโนโลยีอิเล็กทรอนิกส์และคอมพิวเตอร์แห่งชาติ ศูนย์นาโนเทคโนโลยีแห่งชาติและหน่วยงานเฉพาะทางอื่นที่จัดตั้งขึ้นตามความในมาตรา ๕ (๕)แห่งพระราชบัญญัติพัฒนาวิทยาศาสตร์และเทคโนโลยี พ.ศ. ๒๕๓๔ผู้อำนวยการ หมายความว่าผู้อำนวยการสำนักงานผู้อำนวยการหน่วยงานเฉพาะทาง หมายความว่าผู้อำนวยการของหน่วยงานเฉพาะทางคณะกรรมการ หมายความว่าคณะกรรมการข้อมูลข่าวสารของสำนักงานเจ้าหน้าที่ หมายความว่าพนักงานหรือพนักงานโครงการของสำนักงานข้อ ๕ ให้ผู้อำนวยการรักษาการตามระเบียบนี้และให้มีอำนาจออกประกาศหรือคำสั่ง เพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้ผู้อำนวยการเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของสำนักงาน ข้อ ๖ ให้มีคณะกรรมการข้อมูลข่าวสารของสำนักงานประกอบด้วย(๑)รองผู้อำนวยการที่ผู้อำนวยการมอบหมายให้กำกับดูแลหน่วยงานที่ให้บริการข้อมูลข่าวสารตามกฎหมายว่าด้วยข้อมูลข่าวสารของราชการเป็นประธานกรรมการ(๒) ผู้ช่วยผู้อำนวยการ ด้านสื่อและประชาสัมพันธ์รองผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ ด้านบริหารรองผู้อำนวยศูนย์เทคโนโลยีโลหะและวัสดุแห่งชาติ ด้านบริหาร รองผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติด้านบริหาร รองผู้อำนวยการศูนย์นาโนเทคโนโลยีแห่งชาติ ด้านบริหารผู้อำนวยการฝ่ายกฎหมาย ผู้อำนวยการฝ่ายบริการทรัพยากรบุคคล ผู้อำนวยการฝ่ายกลยุทธ์บุคคลและพัฒนาองค์กรผู้อำนวยการฝ่ายบริการคอมพิวเตอร์และเครือข่าย และผู้อำนวยการฝ่ายประชาสัมพันธ์เป็นกรรมการให้ผู้อำนวยการฝ่ายบริการความรู้ทางวิทยาศาสตร์และเทคโนโลยีเป็นกรรมการและเลขานุการและให้ผู้อำนวยการฝ่าย สำนักผู้อำนวยการ เป็นกรรมการและผู้ช่วยเลขานุการข้อ ๗ ให้ผู้อำนวยการเป็นที่ปรึกษาของคณะกรรมการข้อมูลข่าวสารของสำนักงานข้อ ๘ ให้คณะกรรมการมีอำนาจหน้าที่ ดังต่อไปนี้(๑) กำหนดหลักเกณฑ์ หรือมาตรการเกี่ยวกับการบริหารการจัดระบบ การขอและการอนุญาต และการบริการข้อมูลข่าวสารของสำนักงาน(๒) กำหนดหลักเกณฑ์ เงื่อนไขและขอบเขตการเปิดเผยข้อมูลข่าวสารของสำนักงานนอกเหนือจากที่กำหนดไว้ในระเบียบนี้เพื่อให้สอดคล้องและเป็นไปตามเจตนารมณ์ของกฎหมาย ว่าด้วยข้อมูลข่าวสารของราชการ(๓)กำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วย ข้อมูลข่าวสารของราชการ(๔)กำหนดประเภทข้อมูลข่าวสารของสำนักงานที่ไม่ต้องเปิดเผย หรือข้อมูลที่เป็นความลับของสำนักงาน และการคุ้มครองข้อมูลข่าวสารของสำนักงาน(๕)พิจารณาวินิจฉัยว่าข้อมูลข่าวสารของสำนักงานใดจะเปิดเผยได้หรือไม่ตามกฎหมายว่าด้วยข้อมูลข่าวสารของราชการหรือตามกฎหมายอื่น(๖)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๗)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของสำนักงานกับส่วนราชการ รัฐวิสาหกิจ หน่วยงานอื่นของรัฐ หรือเอกชน(๘) ให้คำแนะนำ ความเห็นหรือข้อเสนอแนะในการปรับปรุงแก้ไขระเบียบ ประกาศหรือคำสั่งที่เกี่ยวกับข้อมูลข่าวสารของสำนักงาน(๙) พิจารณาปัญหาหรืออุปสรรครวมทั้งเสนอแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้ต่อผู้อำนวยการ(๑๐) เชิญเจ้าหน้าที่ของสำนักงานหรือบุคคลใด ๆมาสอบถาม ชี้แจง ให้ข้อมูลหรือความเห็นเกี่ยวกับข้อมูลข่าวสารของสำนักงาน(๑๑) รายงานผลการปฏิบัติงานต่อผู้อำนวยการและปฏิบัติหน้าที่อื่นใดตามที่ผู้อำนวยการมอบหมายข้อ ๙คณะกรรมการจะแต่งตั้งคณะอนุกรรมการเพื่อพิจารณาวินิจฉัยหรือปฏิบัติการอย่างใดอย่างหนึ่งตามที่คณะกรรมการมอบหมายก็ได้การประชุมของคณะอนุกรรมการ ให้นำข้อ ๑๐ มาใช้บังคับโดยอนุโลมข้อ ๑๐ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒ศูนย์ข้อมูลข่าวสารของสำนักงาน ข้อ ๑๑ให้สำนักงานจัดให้มีศูนย์ข้อมูลข่าวสารของสำนักงาน เพื่อเป็นสถานที่สำหรับประชาชนสามารถใช้ในการค้นหาและศึกษาข้อมูลข่าวสารได้สะดวกตามสมควรและมอบหมายเจ้าหน้าที่ให้รับผิดชอบข้อมูลข่าวสารภายในศูนย์ข้อมูลข่าวสารของสำนักงานข้อ ๑๒ ให้เจ้าหน้าที่ที่ได้รับมอบหมายในศูนย์ข้อมูลข่าวสารของสำนักงานจัดทำดัชนีข้อมูลข่าวสารของสำนักงานที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองซึ่งอาจจัดทำเป็นระบบอิเล็กทรอนิกส์หรือเอกสารอื่นใดที่มีความสะดวกในการสืบค้นและมีการควบคุมความปลอดภัยของระบบก็ได้หมวด๓การขอข้อมูลข่าวสารและการอนุญาต ข้อ ๑๓ ผู้ใดประสงค์จะเข้าตรวจดูหรือขอสำเนาข้อมูลข่าวสารให้ยื่นคำขอเป็นหนังสือ คำขอดังกล่าวอย่างน้อยต้องระบุ(๑) ชื่อและที่อยู่ของผู้ขอข้อมูลข่าวสารพร้อมเอกสารแสดงตัวบุคคล(๒)รายละเอียดของข้อมูลข่าวสารที่ต้องการในลักษณะที่เข้าใจได้ตามสมควร(๓) เหตุผลที่ขอให้เปิดเผยข้อมูลข่าวสารหรือวัตถุประสงค์ในการนำไปใช้(๔) ลายมือชื่อของผู้ขอข้อ ๑๔ ให้ผู้อำนวยการมอบหมายให้เจ้าหน้าที่ของสำนักงานซึ่งดำรงตำแหน่งไม่ต่ำกว่าผู้อำนวยการฝ่ายเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้บุคคลตามวรรคหนึ่งเสนอเรื่องพร้อมความเห็นเบื้องต้นต่อผู้อำนวยการหรือผู้อำนวยการหน่วยงานเฉพาะทางเพื่อวินิจฉัยข้อ ๑๕ ในกรณีที่ผู้มีอำนาจอนุญาตตามข้อ ๑๔มีคำสั่งไม่เปิดเผยข้อมูลข่าวสาร ให้แจ้งคำสั่งพร้อมเหตุผลให้ผู้ยื่นคำขอทราบ ทั้งนี้ ภายในห้าวันทำการนับแต่วันที่มีคำสั่งและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามกฎหมายว่าด้วยข้อมูลข่าวสารของราชการด้วยข้อ ๑๖ ข้อมูลข่าวสารใดหากมีกฎหมาย ระเบียบ ประกาศ คำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๗ สำนักงานจะอนุญาตให้ตรวจดูข้อมูลข่าวสารของสำนักงานได้แต่ในกรณีที่เป็นข้อมูลข่าวสารที่มีอยู่แล้วในสภาพที่พร้อมจะให้ได้และสำนักงานจะไม่อนุญาตในกรณีที่มีลักษณะ ดังต่อไปนี้(๑)การตรวจหรือขอข้อมูลนั้นเป็นไปเพื่อประโยชน์ทางการค้าส่วนตนหรือเป็นการขอข้อมูลที่ไม่เป็นไปเพื่อประโยชน์สาธารณะ(๒) เป็นข้อมูลข่าวสารที่กระทบต่อความมั่นคงของประเทศประสิทธิภาพในการบังคับใช้กฎหมาย ความเห็นหรือคำแนะนำภายในหน่วยงานของรัฐหรือเป็นเรื่องที่ทางราชการยังไม่เปิดเผย และกำหนดชั้นความลับ(๓)เป็นข้อมูลข่าวสารที่กระทบถึงประโยชน์ได้เสียของผู้อื่นหรือเป็นข้อมูลความลับทางการค้า(๔) เป็นข้อมูลข่าวสารส่วนบุคคลเว้นแต่ได้รับความยินยอมเป็นหนังสือของเจ้าของข้อมูล ที่ให้ไว้ล่วงหน้าหรือในขณะนั้น(๕)เป็นข้อมูลข่าวสารที่หน่วยงานของรัฐหรือเจ้าหน้าที่ของรัฐอาจมีคำสั่งมิให้เปิดเผยได้ตามกฎหมายว่าด้วยข้อมูลข่าวสารของราชการข้อ ๑๘ การเข้าค้นคว้าและอ้างอิงข้อมูลข่าวสารของสำนักงานต้องกระทำภายในขอบเขต และภายใต้เงื่อนไข ดังต่อไปนี้(๑)ข้อมูลข่าวสารของสำนักงานและเอกสารอื่นที่เกี่ยวข้องต้องไม่เป็นเรื่องที่มีชั้นความลับเว้นแต่มีสภาพเป็นเอกสารประวัติศาสตร์แล้ว(๒)การขอทำสำเนารายงานการประชุมที่ไม่มีการรับรองในเรื่องใดของสำนักงาน ไม่ว่าโดยวิธีการใด สำนักงานจะไม่อนุญาต เว้นแต่มีเหตุผลความจำเป็นหรือได้รับอนุญาตจากผู้อำนวยการหรือผู้อำนวยการหน่วยงานเฉพาะทาง(๓)ในกรณีที่สำนักงานอนุญาตให้ค้นคว้าด้วยตนเองจากเครื่องคอมพิวเตอร์ของสำนักงานหรือเอกสารหรือหนังสืออื่นใด ต้องปฏิบัติตามหลักเกณฑ์ที่สำนักงานกำหนด(๔) ในกรณีที่ผู้ขอประสงค์ที่จะนำข้อมูลข่าวสารของสำนักงานไปใช้ในการดำเนินคดีต้องมีหมายเรียกพยานเอกสารจากศาลข้อ ๑๙ ในกรณีที่มีคำขอสำเนาและสำนักงานอนุญาตให้ทำสำเนาได้ให้เจ้าหน้าที่ที่ดูแลรักษาเอกสารนั้นจัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็น อาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้เจ้าหน้าที่ ของสำนักงานซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้ว จึงจะดำเนินการให้ได้ข้อ ๒๐ ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามที่สำนักงานกำหนดบทเฉพาะกาล ข้อ ๒๑ ให้ฝ่ายบริการความรู้ทางวิทยาศาสตร์และเทคโนโลยีเป็นศูนย์ข้อมูลข่าวสารของสำนักงานตามระเบียบนี้ประกาศ ณ วันที่ ๑๑ กรกฎาคม พ.ศ. ๒๕๖๐ณรงค์ ศิริเลิศวรกุลผู้อำนวยการสำนักงานพัฒนาวิทยาศาสตร์และเทคโนโลยีแห่งชาติชวัลพร/อัญชลี/จัดทำ๒๙สิงหาคม ๒๕๖๐นุสรา/ตรวจ๒๙มกราคม ๒๕๖๑[๑] ราชกิจจานุเบกษาเล่ม ๑๓๔/ตอนที่ ๖๕ ง/หน้า ๓/๒๔ สิงหาคม ๒๕๖๐